open-index/open-wikipedia-markdown huggingface dataset:
גביע הפדרציה 1964

**[[גביע הפדרציה]] 1964** הייתה התחרות השנייה לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי ג'רמנטאון קריקט קלאב, פילדלפיה. התחרות הייתה פתוחה לכל נבחרת שתרשם.

התחרות החלה ב-1 בספטמבר בהשתתפות 20 נבחרות והסתיימה ב-5 בספטמבר 1964.

תחילה נערך סיבוב מוקדם בו 8 נבחרות קבעו את 4 נבחרות שיועלו לשלב שמינית הגמר.

המנצחת של התחרות הייתה אוסטרליה שניצחה במשחק הגמר את מחזיקת הגביע ארצות הברית.

לא הוענקו פרסים כספיים.

## מהלך התחרות

### משחק הגמר
בגלל חשש לגשם המשחק הועבר לאולם.

## קישורים חיצוניים
* נתוני משחק הגמר

קטגוריה:תחרויות טניס ב-1964
קטגוריה:תחרויות גביע הפדרציה בארצות הברית
קטגוריה:גביע הפדרציה
קטגוריה:פילדלפיה: תחרויות ספורט
קטגוריה:1964 בארצות הברית
סקס והעיר הגדולה 2

**סקס והעיר הגדולה 2** (באנגלית: **Sex and the City 2**) הוא סרט קומדיה רומנטית אמריקאי משנת 2010. הסרט נכתב, הופק ובוים על ידי מייקל פטריק קינג . הסרט מהווה סרט המשך לסרט "סקס והעיר הגדולה" משנת 2008.

## תקציר העלילה
עלילת הסרט מתרחשת שנתיים לאחר סיום הסרט הקודם. **סמנתה** (קים קטרל) שהגיעה לגיל 52 מתמודדת עם גיל הבלות ומנסה להילחם בתופעות בעזרת הורמונים וספרה של סוזאן סומרס. **קארי** (שרה ג'סיקה פרקר) משמשת כשושבינה בחתונתם של **סטנפורד** (וילי גרסון) ו**אנתוני** (מריו קנטוני). **מירנדה** (סינת'יה ניקסון) מתפטרת מעבודתה ו**שרלוט** (קריסטין דייוויס) מתקשה להתמודד עם שתי בנותיה הקטנות וחושבת ש**הארי** (אוואן הנדלר) נדלק על העוזרת, **ארין** (אליס איב). קרי מאוכזבת ממתנת יום הנישואין ש**ביג** (כריס נות') מביא לה וחושבת שיחסיהם הגיעו לנקודת משבר. סמנתה נפגשת עם שייח' ערבי שמציע לה לבחון בית מלון חדש שהוא מייחצן באבו דאבי והיא לוקחת את הבנות איתה. במכס לוקחים לסמנתה את כל ההורמונים והיא מתקשה להתמודד עם גלי החום. קארי פוגשת שם את **איידן** (ג'ון קורבט), אהובה מהעבר, ולאחר ארוחת ערב משותפת השניים מתנשקים. היא מספרת לביג שלא יודע איך להגיב. במקביל, ספרה החדש של קארי מקבלת ביקורות רעות וסמנתה שפוגשת איש עסקים אליו היא נמשכת, מקיימת איתו יחסי מין על החוף ונעצרת. בגלל המבוכה עם המשטרה, השייח' חוזר בו מההצעה לעבוד עם סמנתה ומגרש אותם מהמלון.

לאחר חזרתה לשגרה, קארי מפחדת שביג יעזוב אותה אך מגלה שהוא החליט להשקיע בנישואיהם וקנה לה טבעת יהלום. ארין, המטפלת של שרלוט, מתגלה כלסבית כך שהיא לא חושדת בהארי יותר. מירנדה מתחילה עבודה חדשה שם היא מוערכת יותר. סמנתה המשיכה את מערכת יחסיה עם איש העסקים שפגשה.

## שחקנים ודמויות

## פסקול הסרט
ב-25 במאי 2010 יצא פסקול הסרט שכלל 18 רצועות מאמנים שונים וביניהם אלישיה קיז וסינדי לאופר. הפסקול נכנס למקום ה-13 ברשימת 200 האלבומים של מצעד הבילבורד.

## סרט המשך
בדצמבר 2016 הוכרז כי אושר תסריט עבור הסרט השלישי וכי הדמויות הראשיות חתמו על השתתפותן בסרט. צילומי הסרט עדיין לא החלו ובספטמבר 2017 סיפרה שרה ג'סיקה פרקר בריאיון לרשת "אקסטרה" כי הסרט השלישי לא יצא לפועל. לאחר שצצו שמועות שהסיבות לביטול הסרט הם דרישותיה המוגזמות של השחקנית קים קטרל. השחקנית הגיבה ברשת טוויטר שהדרישה היחידה שלה הייתה שלא רצתה מעולם להשתתף בסרט נוסף.

## קישורים חיצוניים

* 

## הערות שוליים

קטגוריה:סרטי 2010
קטגוריה:סרטי להט"ב אמריקאיים
קטגוריה:סרטי המשך אמריקאיים
קטגוריה:סרטים באנגלית
קטגוריה:סרטים על אופנה
קטגוריה:סרטים מבוססי סדרות טלוויזיה
קטגוריה:ניו יורק בקולנוע
קטגוריה:סרטי האחים וורנר
קטגוריה:סקס והעיר הגדולה
קטגוריה:זוכי פרס פטל הזהב: סרטים
הר צ'פרן

**הר צ'פרן** (באנגלית: **Mount Chephren**) הוא הר בהרי הרוקי הקנדיים הממוקם לצד עמק נהר מיסטאיה בפארק הלאומי באנף, בפרובינציית אלברטה שבקנדה.
הר צ'פרן הוא ההר ה-76 בגובהו באלברטה.

## מקור השם
ההר, שצורתו כצורת פירמידה, ובשל תלילות צוקיו אינו מכוסה בשלג, ועל כן נראה כפירמידה שחורה, נקרא על שם פרעה חאפרו (באנגלית: צ'פרן - מיוונית: Χεφρήν). שמו של ההר ניתן לו בשנת 1897, על ידי ג'י נורמן קולי, אשר קרא להר "הר הפרימדה" (Pyramid Mountain). בהרי הרוקי הקנדיים היו באותה עת שבעה הרים בשם זה, ועל מנת למנוע בלבול, ב-31 במרץ 1924 שונה שמו של ההר לשמו הנוכחי - שמו של בונה אחת משלוש הפירמידות במתחם הפירמידות בגיזה.

## טיפוס
ההר נחשב קשה מאוד לטיפוס בשל מורדותיו התלולים, ותנאי מזג אוויר קשים (שלג וקור).

התנאים הטובים ביותר לטיפוס מתקיימים בסוף יולי ואוגוסט.

מסלול הטיפוס מתחיל באזור המחנאות שליד אגמי ווטרפאול (Waterfowl Lakes) בסמוך לכביש המהיר אייספילדס בפארק הלאומי באנף. שביל העלייה לפסגה עולה טווח גבהים של 1,630 מטרים.

## קישורים חיצוניים

* הר צ'פרן באתר ממשלת קנדה
* הר צ'פרן באתר peakfinder

## הערות שוליים

קטגוריה:הפארק הלאומי באנף
הר גורדון

**הר גורדון** (באנגלית: **Mount Gordon**) הוא הר געש כבוי מסוג חרוט אפר, המהווה חלק מהרי ראנגל שבמזרח מדינת אלסקה שבארצות הברית. ההר ממוקם בין קרחון נאבסנה לבין הר הגעש השכבתי הר דראם. הר גורדון התפרץ לאחרונה בתקופת הפליסטוקן.

גובהו של ההר 2,755 מטרים. ההר הוא הגבוה בהרי חרוטי האפר מתקופת הפליסטוקן וההולוקן שבהרי ראנגל אשר מרביתם בגובה של פחות מ-100 מטרים.

## קישורים חיצוניים

* מידע למטפס על הר גורדון 

## הערות שוליים

גורדון
גורדון
טים הויבך

ממוזער|טים הויבך במדי מכבי נתניה
ממוזער|טים הויבך, 2018
**טים הויבך** (בגרמנית: **Tim Heubach**; נולד ב-12 באפריל 1988) הוא כדורגלן עבר גרמני ששיחק בעמדת הבלם.

## קריירה
הויבך התחיל את הקריירה שלו בקבוצות נוער קטנות עד שבגיל 15 הצטרף לבורוסיה מנשנגלדבך שם שיחק שלוש שנים. עד שנת  הויבך שיחק בקבוצת המילואים של המועדון, אך בקבוצה הבוגרת לא זכה ולו לדקת משחק אחת.

בקיץ  חתם לשנתיים בפ.ס.וו. פרנקפורט מהבונדסליגה השנייה. ב-5 באוגוסט 2012 הויבך ערך את הופעת הבכורה שלו בקבוצה בתיקו 1-1 נגד ס.ו. זנדהאוזן.

בקיץ  חתם לשלוש שנים בפ.צ. קייזרסלאוטרן.

ב-2 באוגוסט 2017 חתם לעונה אחת עם אופציה לעונה נוספת במכבי נתניה, קבוצתו הראשונה מחוץ לגרמניה. שבוע לאחר מכן, ערך הויבך את הופעת הבכורה שלו בנתניה בהפסד 4-2 להפועל רעננה במסגרת גביע הטוטו.

שער בכורה במדי מכבי נתניה נכבש בנגיחה ב-29 בינואר 2018 במשחק הבית נגד בית"ר ירושלים. בסוף העונה האריכה מכבי נתניה את האופציה לעונה נוספת.

בראיון שנתן הויבך באפריל 2018 לעיתון "בילד" הגרמני סיפר כי האנשים בנתניה מאוד חמים ומסברי פנים כלפיו והוסיף כי "בעקבות הבקעת השער הראשון שלי קיבלתי הכל חינם - תמונת פספורט, ארוחת בוקר, אפילו הספר שלי לא רצה ממני כסף".

ב-25 במאי 2019, במשחק הליגה האחרון לעונת המשחקים 2018/19, כבש את שערו השלישי במדי הקבוצה, במשחק ההפסד למכבי חיפה 2:1. יום קודם לכן הודיע המועדון על הארכת חוזהו של הויבך לשנתיים נוספות. באוגוסט 2020 הוחלט לשחרר אותו ולהחתים במקומו את אקינשולה אקיניימי.

ב-12 בדצמבר 2020 חתם הויבך בסלנגור המלזית.

## קישורים חיצוניים

## הערות שוליים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני פ.ס.וו. פרנקפורט
קטגוריה:כדורגלני פ.צ. קייזרסלאוטרן
קטגוריה:כדורגלני מכבי נתניה
קטגוריה:כדורגלנים זרים בישראל
קטגוריה:ספורטאים גרמנים בישראל
קטגוריה:ספורטאים זרים במלזיה
קטגוריה:גרמנים שנולדו ב-1988
הר ואפטה

**הר ואפטה** (באנגלית: **Wapta Mountain**) הוא הר הממוקם בהרי הרוקי הקנדיים בין אגם אמרלד לבין עמק יוהו, בשטח הפארק הלאומי יוהו, בפרובינציית קולומביה הבריטית שבקנדה.
ההר נמצא בצפון הרכס בו נמצאים פצלי ברג'ס.
הר ואפטה, כמו גם הר סגן הנשיא והר ברג'ס, מקיפים את אגם אמרלד, ומסמן את קצהו הדרומי של רכס הנשיא.
הר ואפטה נישא מעל מפלי טאקאקו.

## היסטוריה
בשנת 1901, ג'יימס אאוטראם, ג'יי-אייץ' סקאטרגוד (J. H. Scattergood) והמדריך שלהם סי בוהרן (C. Bohren) היו הראשונים אשר טיפסו על הר ואפטה.

### מקור השם
אוטו קולץ (Otto Koltz) נתן להר את שמו בשנת 1886 המילה "ואפטה" משמעה "מים זורמים" בשפת הסטוני (אחת משפות האומות הראשונות), וזאת בשל קרבתו למפלי טאקאקו. שם ההר אומץ רשמית ב-25 באוקטובר 1910.

## קישורים חיצוניים

* הר ואפטה באתר ממשלת קולומביה הבריטית
* תרשים הנוף הנשקף מהר ואפטה באתר peakvisor
* מפה טופוגרפית תלת־ממדית של אזור הר ואפטה

## הערות שוליים

ואפטה
קטגוריה:הפארק הלאומי יוהו
קפוצ'ין כהה

**קפוצ'ין כהה** (שם מדעי: *Sapajus*) הוא סוג של קופים ממשפחת הצבוסיים החיים ביערות אמריקה המרכזית ואמריקה הדרומית. סוג זה התפצל מהסוג קפוצ'ין (Cebus).
## מאפיינים
קופים אלה מזכירים את הקפוצ'ינים ודומים להם אך ראשם וגופם כהים יותר והראש גדול יותר. אלו קופים נבונים הניזונים ממגוון מאכלים איתם הם מתמודדים באמצעות שכלם, ידיהם החזקות ולעיתים אפילו עם כלים שהם ממציאים, כמו אבנים המפצחות אגוזים. 

אלו קופים החיים ביער בקבוצות קטנות.

מינים רבים בסוג נמצאים בסכנת הכחדה.
## מיני הסוג
* קפוצ'ין מצויץ (*Sapajus apella*) 
* קפוצ'ין שחור-פס (*Sapajus libidinosus*) 
* קפוצ'ין שחור (*Sapajus nigritus*) 
* קפוצ'ין זהוב-גחון (*Sapajus xanthosternos*) 
* קפוצ'ין בלונדיני (*Sapajus flavius*) 
* קפוצ'ין גדול-ציצה (*Sapajus robustus*)
* קפוצ'ין אזרה (*Sapajus cay*)

## קישורים חיצוניים

קטגוריה:בעלי חיים שתוארו ב-1792
קטגוריה:טקסונים שתוארו בידי רוברט קר
קטגוריה:צבוסיים
פאבו ליפונן

**פאבו טאפיו ליפונן** (בפינית: **Paavo Lipponen** ; נולד ב-23 באפריל 1941) הוא פוליטיקאי ועיתונאי פיני, אשר כיהן כראש ממשלת פינלנד בשנים 1995–2003 ומנהיג המפלגה הסוציאל-דמוקרטית של פינלנד בשנים 1993–2005. הוא גם כיהן כיושב ראש הפרלמנט הפיני בשנים 2003–2007.

## ביוגרפיה
ליפונן נולד בשנת 1941 במזרח המדינה. לליפונן יש קשר משפחתי רוק לאיש הצבא הפיני קארל גוסטף אמיל מנרהיים. בשנת 1959 סיים את לימודין התיכוניים והחל ללמוד פילוסופיה בדארטמות' קולג' שבארצות הברית מטעם תוכנית פולברייט. עם חזרתו לפינלנד, החל ליפונן ללמוד תואר שני ביחסים בינלאומיים באוניברסיטת הלסינקי. בשנים שלאחר מכן עבד כעיתונאי. 

בשנים 1967–1979 מילא תפקידים שונים במפלגה הסוציאל-דמוקרטית. ליפונן התפרסם לראשונה כאשר כיהן כמזכיר ממשלתו של מאונו קויביסטו בשנים 1979–1982. בשנת 1983 נבחר לפרלמנט הפיני, וכיהן בו עד שנת 1987 הוא חזר לפרלמנט בשנת 1991, וכיהן בו עד 2007.

בשנת 1993 נבחר להנהיג את המפלגה הסוציאל-דמוקרטית, ובשנת 1995 נבחר לראשות הממשלה. ליפונן הרכיב קואליציה של כחמש מפלגות מהימין ומהשמאל, אם כי מדיניותה הכלכלית של הממשלה הייתה ימנית יחסית. ממשלתו של ליפונן שמה דגש על הקטנת האבטלה, ובשנת 1999 פינלנד אימצה את האירו. בנוסף על כך, סחר החוץ גדל וחוקה חדשה נכנסה לתוקף.

בבחירות שהתקיימו בשנת 1999 המפלגה הסוציאל-דמוקרטית קטנה, אך עדיין נשארה הגדולה בפרלמנט והצליחה להקים ממשלה דומה לזו שהייתה עד אז. בשנת 2003 המפלגה הסוציאל-דמוקרטית הצליחה להגדיל את מספר מושביה בפרלמנט, אך מפלגת הקואליציה הלאומית הייתה גדולה יותר, ולכן היא זו שהרכיבה את הממשלה. ליפונן עצמו נבחר לתפקיד יושב ראש הפרלמנט. בשנת 2005 עזב את המפלגה וכשנתיים מאוחר יותר עזב גם את הפרלמנט.

בשנת 2012 ניסה להתמודד לנשיאות המדינה מטעם המפלגה, אך קיבל רק 6.7% מהקולות, התוצאה הגרועה ביותר בתולדותיה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת הלסינקי
קטגוריה:מעוטרי אות לגיון הכבוד
קטגוריה:מעוטרי עיטור הידידות (רוסיה)
קטגוריה:ראשי ממשלת פינלנד
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר הוורד הלבן של פינלנד
קטגוריה:פינים שנולדו ב-1941
קפוצ'ינים

**קָפּוּצ'ינים** (שם מדעי: Cebinae) היא תת-משפחה של פרימטים ממשפחת הצבוסיים החיים באמריקה הדרומית ואמריקה המרכזית. בתת-משפחה זו שני סוגים (שבעבר נחשבו לסוג אחד).

הקפוצ'ינים הם קופים שובבים החיים בין העצים ביערות הגשם של אמריקה הדרומית והמרכזית. הם חיים במשפחות קטנות הנעות בין הענפים ומחפשים פריטים אכילים שונים.

## תבונה
קופי הקפוצ'ין נחשבים לאינטליגנטיים ביותר מבין קופי העולם החדש, ומשמשים לעיתים קרובות כחיות מעבדה. המין קפוצ'ין מצויץ ידוע במיוחד בשל השימוש ארוך הטווח שהוא עושה בכלים, אחת הדוגמאות היחידות של שימוש בכלים על ידי קופים שאינם הומינידים. לאחר שהם צופים בתוכיי ארה מפצחים אגוזי קוקוס בעזרת מקוריהם, יבחרו קופי הקפוצ'ין באגוזים הבשלים ביותר, יורידו את ראשו של הפרי וישתו את החלב. לאחר מכן, יתנהגו כאילו שוויתרו על הפרי וישליכו אותו, כשליבת האגוז עוד בתוכו. כשהפירות המושלכים יתייבשו, יקשיחו ויהפכו לשבירים מעט, יחזרו אליהם הקופים, ייקחו אותם למשטח אבן ויפצחו אותם בעזרת אבנים, חלקן במשקל העולה על משקלם העצמי, כדי להגיע אל לב האגוז. הקופים הצעירים יביטו בקופים הבוגרים כדי ללמוד כיצד לבצע זאת.

בעונת היתושים, קופי הקפוצ'ין נוהגים לרסק רבי-רגליים ולמרוח אותם על גבם, כדי שישמשו כדוחה חרקים טבעי.

## מיון
*תת-משפחה **קפוצ'ינים** (Cebinae)
**סוג קפוצ'ין (*Cebus*)
***מין קפוצ'ין לבן-ראש (*Cebus capucinus*)
***מין קפוצ'ין לבן-חזית (*Cebus albifrons*)
***מין קפוצ'ין מקונן (*Cebus olivaceus*)
***מין קפוצ'ין קאפורי (*Cebus kaapori*)
**סוג קפוצ'ין כהה (*Sapajus*)
***מין קפוצ'ין מצויץ (*Sapajus apella*)
***מין קפוצ'ין שחור-פס (*Sapajus libidinosus*)
***מין קפוצ'ין שחור (*Sapajus nigritus*)
***מין קפוצ'ין זהוב-גחון (*Sapajus xanthosternos*)
***מין קפוצ'ין בלונדיני (*Sapajus flavius*)
***מין קפוצ'ין גדול-ציצה (*Sapajus robustus*)

## קישורים חיצוניים

קטגוריה:בעלי חיים שתוארו ב-1831
קטגוריה:טקסונים שתוארו בידי שארל לוסיאן בונפרטה
קטגוריה:צבוסיים
הלגיון הצפוני סנקט פטרבורג

**הלגיון הצפוני סנקט פטרבורג** (ברוסית: **Клуб Американского Футбола "Северный Легион" Санкт-Петербург**) היא קבוצת פוטבול המשחקת בליגת העל המזרח אירופית.

הישג השיא של הקבוצה הוא העפלה לרבע גמר פלייאוף הליגה בעונת 2013. הקבוצה מפעילה גם קבוצת פוטבול לנשים בשם "הלגיון הצפוני" וביולי 2018 סיימה במקום הרביעי בגביע מונטה קלארק. החל מינואר 2019 הקבוצה משלמת שכר לשחקניה והפכה לקבוצת הפוטבול הראשונה ברוסיה שמשלמת שכר לשחקניה.

באפריל 2019 זכתה בתואר הראשון שלה עם הזכייה בטורניר הארי גמבל. ביולי 2019 בהדרכת המאמן וסילי דובריאקוב העפילה למשחק הגמר של ליגת העל המזרח אירופית בפוטבול, אך הפסידה את התואר לקבוצת הספרטנים מוסקבה.

בשנת 2020 סיימה במקום הרביעי בליגה ובשנת 2021 זכתה ב. בעונת 2022, סיים במקום השלישי.
## תארים
**טורניר הארי גמבל**
*זכייה: 2019
**[[ליגת העל המזרח אירופית בפוטבול|ליגת העל המזרח אירופית (EESL)]]**
* סגנות: 2019, 2023
* מקום שלישי: 2024
**[[הגביע הרוסי בפוטבול]]**
* זכייה: 2021

## קישורים חיצוניים
* 

## הערות שוליים

קטגוריה:סנקט פטרבורג: מועדוני פוטבול
יחסי החוץ של בורונדי

יחסי בורונדי עם שכנותיה הושפעו לעיתים קרובות מבעיות ביטחוניות. מאות אלפי פליטים בורונדיים עברו בזמנים שונים לרואנדה, לטנזניה ולרפובליקה הדמוקרטית של קונגו, וכן מאות אלפי בורונדים נמצאים במדינות שכנות כתוצאה ממלחמת האזרחים המתמשכת. רובם, יותר מ-340,000 מאז 1993, בטנזניה. כמה קבוצות מורדים בורונדינים השתמשו במדינות שכנות כבסיסים לפעולות המורדים. האמברגו שהוטל על המדינות האזוריות ב-1993, פגע ביחסים הדיפלומטיים עם שכנותיה; היחסים השתפרו מאז השעיית סנקציות אלה ב-1999.

בורונדי היא חברה בארגונים בינלאומיים ואזוריים שונים, ביניהם האו"ם, איחוד מדינות אפריקה, הבנק לפיתוח אפריקה ולה פרנקופוני. בורונדי היא גם חבר בבית הדין הפלילי הבינלאומי עם הסכם חסינות בין-צדדי להגנה על הצבא האמריקני (כמפורט סעיף 98). השר השוודי לשילוב ולשוויון מגדרי, ניאמקו סאבוני, נולד בבורונדי.

## יחסים בילטרליים

### אנדורה
שתי המדינות כוננו יחסים דיפלומטיים ב-30 במאי 2007.

### ארמניה
שתי המדינות כוננו יחסים דיפלומטיים ב-28 במאי 1992.

### ארגנטינה
שתי המדינות כוננו יחסים דיפלומטיים ב-20 בספטמבר 1976.

### בלגיה
* בלגיה מחזיקה שגרירות בבוג'ומבורה.
* בורונדי מחזיקה שגרירות בבריסל.

### קפריסין
* בורונדי מיוצגת בקפריסין על ידי השגרירות שלה בז'נבה ויש לה קונסוליית כבוד בניקוסיה.
* קפריסין מיוצגת בבורונדי באמצעות השגרירות דוחה ויש לה קונסוליית כבוד בבוג'ומבורה.
* שתי המדינות חברות מלאות של ארגון לה פרנקופוני.

### גיאורגיה
שתי המדינות כוננו יחסים דיפלומטיים ב-21 במרץ 1993.

### ישראל
שתי המדינות כוננו יחסים דיפלומטיים במרץ 1995.

### קניה
* קניה מחזיקה שגרירות בבוג'ומבורה.
* קניה מחזיקה שגרירות בניירובי.

### לטביה
שתי המדינות כוננו יחסים דיפלומטיים ב-24 במאי 1993.

### ליטא
שתי המדינות כוננו יחסים דיפלומטיים ב-17 במאי 1993.

### מונטנגרו
שתי המדינות כוננו יחסים דיפלומטיים ב-17 באוגוסט 2012.

### רומניה
שתי המדינות כוננו יחסים דיפלומטיים ב-8 באוגוסט 1968.

### רואנדה
בורונדי ורואנדה מסתכסכות וחולקות זו לצד זו את גבולות הנהרות אקניארו וקגרה/ניאברונגו, אשר השתנו מאז 1960, כאשר הגבול היה תחום.

### סרביה
שתי המדינות כוננו יחסים דיפלומטיים בשנת 1962.

### דרום קוריאה
כינון היחסים הדיפלומטיים בין דרום קוריאה לבין הרפובליקה של בורונדי התרחש ב-3 באוקטובר 1993. ב-אוקטובר 1985, שר האוצר פייר נגרנגי נכח באספה הכללית השנתית של קרן המטבע הבינלאומית ובבנק הבינלאומי לשיקום ולהתפתחות בסיאול, קוריאה.

### טורקיה
* בורונדי מחזיקה שגרירות באנקרה.
* הודו מיוצגת בבורונדי באמצעות שגרירות בקמפלה.

### ארצות הברית
* בורונדי מחזיקה שגרירות בוושינגטון די. סי.
* שגרירות ארצות הברית ממוקמת בבוג'ומבורה.

## ראו גם
* יחסי בורונדי-יוון

## קישורים חיצוניים

## הערות שוליים

*
בורונדי
שפות אינואיטיות

**השפות האינואיטיות** הן קבוצה קרובה של שפות אמריקניות ילידיות שבדרך כלל מדוברות על פני האזור הארקטי של צפון אמריקה ובמידה מסוימת באזור התת-ארקטי בלברדור. האינואיטים חיים בעיקר בשלוש מדינות: גרינלנד, קנדה (במיוחד באזור נונאציאווט של לברדור, אזור נונאוויק של קוויבק, נונאווט, והטריטוריות הצפון-מערביות), וארצות הברית (במיוחד בחוף של אלסקה).

## מינוח
השפה המסורתית של האינואיטים היא מערכת של דיאלקטים קרובים זה לזה, שאינם מובנים בקלות מקצה אחד של עולם האינואיט אל האחר, ויש אנשים שאינם רואים בה שפה אחת אלא קבוצה של שפות. עם זאת, אין קריטריונים ברורים לחלוקת שפת האינואיטים לשפות ספציפיות, משום שהיא יוצרת רצף ניבים. כל קבוצה של אינואיטים מבינה את שכנותיה, וסביר להניח שגם את שכנותיה של שכנותיה; אבל ממרחק מסוים, ההבנה ההדדית יורדת לרמה נמוכה מאוד.

כתוצאה מכך, אינואיטים במקומות שונים משתמשים במילים שונות עבור הדיאלקטים שלהם ועבור קבוצת השפות כולה, והעמימות הזאת הועברה גם לשפות אחרות, דבר היוצר בלבול רב בקשר להגדרות שאמורות לחול עליהם.

## היסטוריה
הצורות המוקדמות של השפות האינואיטיות דוברו על ידי אנשי תול, שהחליפו את תרבות דורסט, שהתיישבה בעבר באזור הארקטי של אמריקה בתחילת האלף ה-2 לספירה. בסביבות שנת 1300 הגיעו האינואיטים ושפתם למערב גרינלנד, ולבסוף למזרח גרינלנד. בערך באותו הזמן נעלמו מושבות הוויקינגים בדרום גרינלנד. האמונה הרווחת היא שבמהלך מאות השנים של הגירה מזרחה, שפות האינואיט השתנו משפות היופיק המדוברות במערב אלסקה ובצ'וקוטקה.

עד 1902 הייתה קיימת מובלעת אפשרית של תרבות דורסט, הסאשרמיוט . באי סאות'המפטון. כמעט שום דבר לא ידוע על שפתם, אך העדויות המעטות מספרות על "הדיאלקט המוזר" שלהן. הדבר מעיד על כך שהם דיברו גם בשפה אסקימו-אלאוטית, אך שונה לחלוטין מהצורות המדוברות בקנדה כיום.

## סיווג וחלוקה גאוגרפית
שמאל|ממוזער|400px|תפוצת ניבים אינואיטיים
### [[אלסקה]]
* אינופיאק או אינופיאט 
** אינופיאק של חצי האי סיוורד
*** ניב מצר ברינג
**** תת-ניב דיומד
**** תת-ניב ויילס
**** תת-ניב קינג איילנד
*** ניב קוויארק
**** תת-ניב טלר
**** תת-ניב פיש ריבר
** אינופיאטון או אינופיאק צפון אלסקנית
*** ניב מַלִימִיאוּטוּן
**** תת-ניב נהר קובוק
**** תת-ניב קוצביו
*** ניב המפנה הצפוני
**** תת-ניב המפנה הצפוני נפוץ
**** תת-ניב פוינט הופ
**** תת-ניב פוינט בארו
**** תת-ניב מעבר אנקטובוק
**** תת-ניב אומרמיאוטון 

### [[קנדה]] וצפון [[גרינלנד]]
* אינוויאלוכטון  (מערב קנדה)
** ניב איגלולינגמיאוט או קיכיקטלוק אואננגני או ניב צפון באפין (צפון באפין)
** ניב אאיווילינגמיאוטוט או אאיוויליך (מפרץ הדסון)
** ניב כִּיוַלִּירְמִיאוּטוּט או כִּיוַלִּיק (אזור כיווליק, נונאווט)
** ניב נַאצִילִינְגְמִיאוּטוּט או נציליק  (אזור נאטיליק, נונאווט)
*** תת-ניב נַאצִילִיק
*** תת-ניב ארוויליגייואק
*** תת-ניב אוטכוהיכסאליך 
** ניב אינואינאקטון  (נונאווט, הטריטוריות הצפון-מערביות)
*** תת-ניב כאנגיריוארמיאוטון 
*** תת-ניב קופרמיין
*** תת-ניב בת'רסט
*** תת-ניב קיימברדייג'
** ניב סִיגְלִיטוּן  (הטריטוריות הצפון-מערביות)
* אינוקטיטוט (מזרח קנדה)
** ניב אינוטיטוט או נונאציאוומיאוטוט (אזור נונאציאווט של חצי האי לברדור)
** ניב נונאווימיאוטיטוט (נונאוויק)
** ניב קיכיקטלוק ניגיאני או ניב דרום באפין (דרום באפין)
** ניב אִינוּכְּטוּן (צפון גרינלנד)

### גרינלנד
*גרינלנדית
** ניב כַּלׇשִׂיסוּט או גרינלנדית מערבית (מערב גרינלנד)
** ניב טוּנוּמִיסוּט או גרינלנדית מזרחית (מזרח גרינלנד)

## פונולוגיה ופונטיקה

## קישורים חיצוניים

* 

*
סרגיוס הראשון

**סרגיוס הראשון** (בלטינית: **Sergius I**; 650 בערך – 8 בספטמבר 701) היה האפיפיור מ-15 בדצמבר 687 ועד מותו בשנת 701. תקופת כהונתו התאפיינה במתיחות רבה מול יוסטיניאנוס השני, קיסר האימפריה הביזנטית. מתיחות זו הייתה כה גדולה, עד אשר הקיסר הורה לחטוף את האפיפיור לקונסטנטינופול - דבר אשר נמנע בשל התנגדות מיליציות איטלקיות. מוגדר כקדוש בכנסייה הקתולית.

סרגיוס נולד בשנת 650 למשפחה אשר היגרה מאנטיוכיה שבסוריה והתיישבה בפלרמו שבסיציליה, שם סרגיוס נולד. סרגיוס היגר לרומא בזמן כהונתו של אדאודטוס השני.

ב-21 בספטמבר 687 נפטר האפיפיור קונון לאחר מחלה ממושכת וכהונה בת פחות משנה. לאחר בחירות מסוכסכות, סרגיוס נבחר לכהן כאפיפיור. בזמן כהונתו, פעל סרגיוס לפיתוח ויה דל קורסו. 

הוא מת ב-8 בספטמבר 701 והוחלף על ידי יוחנן השישי.

## קישורים חיצוניים

* 

קטגוריה:סורים
קטגוריה:אפיפיורים בימי הביניים
קטגוריה:אפיפיורים במאה ה-7
קטגוריה:אפיפיורים במאה ה-8
קטגוריה:ילידי 650
קטגוריה:נפטרים ב-701
אשר אנשל יונגרייז (טשנגר, הנכד)

הרב **אשר אנשל הלוי יונגרייז** (~ה'תרל"ה, 1875 – ט"ו בסיוון ה'תש"ד, 6 ביוני 1944) היה רבה של טשנגר במשך כארבעים שנה, השלישי בשושלת רבני העיר ממשפחת יונגרייז. נספה בשואת יהודי הונגריה עם בני קהילתו.

## ביוגרפיה
נולד בטשנגר למשפחה מיוחסת, אביו היה רב העיר הרב אברהם יונגרייז, בנו של הרב אשר אנשל יונגרייז, שכיהן אף הוא כרבה של טשנגר. ואמו אסתר הייתה בתו של הרב אברהם יצחק גליק שהיה מגדולי רבני הונגריה, נכדת הרב ישעיה בנט ונינת מהר"ם בנט והרב אלעזר לעוו. הוא נקרא על שם סבו, אבי אביו, שנפטר כשנה לפני שנולד.

בילדותו למד אצל אביו ואצל סבו הרב אברהם יצחק גליק, בבחרותו נסע ללמוד אצל הרב משה צבי פוקס בגרוסוורדיין ואצל דודו הרב יהושע ברוך רייניץ, "בעל המכתבים", רבה של צ'צ'וביץ (טשעטשאוויץ). הוא נסמך לרבנות בידי שלושת רבותיו אלו, ובידי הרב אליעזר דייטש מבוניהד. נישא לשרה בת הרב דוד יהודה ליב זלצר, רבה של הומנא.

בי"ט בסיוון ה'תרס"ד נפטר אביו הרב אברהם, והוא התמנה במהלך ההלוויה כמחליפו ברבנות טשנגר, תפקיד בו החזיק במשך כארבעים שנה. נטה לחסידות ולפרישות, ודרשותיו היו מסורתיות ורחקו מעיסוק בענייני השעה.

הרב יונגרייז נספה בשואה. חיבור גדול שלו על מסכת חולין, כמו גם חידושי סוגיות ואגדה רבים שלא סודרו לדפוס, אבדו בעת המלחמה. חלק מדרשותיו שרד.

## משפחתו
רעייתו שרה, הייתה בתו של הרב דוד יהודה ליב זלצר, רבה של הומנא. היא נפטרה בו' בתמוז ה'תש"ב
;ילדיו
* הרב אלעזר אריה הלוי יונגרייז – כיהן לאחר השואה כמנהיג קהילת יוצאי טשנגר, על מקומו של אביו (נפטר ה'תש"ן, 1990)
** בנו הרב אשר אנשל הלוי יונגרייז, כיהן אחריו בתואר אב"ד טשנגר
** בנו הרב יצחק דב הלוי יונגרייז, הוא האדמו"ר מגורליץ בבורו פארק
* מרדכי מאיר הלוי יונגרייז – ניצול השואה, נפטר בי"א באב ה'תשכ"ה, 9 באוגוסט 1965
* יצחק הלוי יונגרייז – ניצול השואה, נפטר בכ"ט בטבת ה'תשל"א, 26 בינואר 1971
* יעקב דוב הלוי יונגרייז – ניצול השואה, עלה לארץ ישראל ובה התגורר עד פטירתו בז' בכסלו ה'תשע"ג, 12 בנובמבר 2002. נקבר בבית הקברות נחלת יצחק
* רחל בריינדל ומשה אבינון (איבינסקי)
* ריצה, נפטרה בילדותה, כ"ו באלול ה'תרפ"ו

## לקריאה נוספת
* אברהם יונגרייז, **בית אשר - אהל שרה**, נספח לספר מנוחת אשר, מהדורת ניו יורק תשכ"ג

## הערות שוליים

קטגוריה:רבנים הונגרים
קטגוריה:ראשי ישיבה הונגרים
קטגוריה:רבנים שנספו בשואה
קטגוריה:ילידי 1875
קטגוריה:נפטרים ב-1944
גרגוריוס הרביעי

**גרגוריוס הרביעי** (בלטינית: ***Gregorius***; 790 – 25 בינואר 844) היה האפיפיור ה-101 מאוקטובר 827 ועד למותו ב-25 בינואר 844. בזמנו מוסד האפיפיורות ניסה להתערב בסכסוכים בין לואי החסיד לבניו. בימיו גם האימפריה הקרולינגית התפצלה בשנת 843.

## ביוגרפיה
נולד ברומא. עוד מצעירותו גרגוריוס היה פעיל מאוד בכנסייה והיה ידוע בידיעותיו. בזמן מותו של האפיפיור ולנטיין היה גרגוריוס חשמן ברומא. כמועמד של האצולה, גרגוריוס נבחר פה אחד לתפקיד. המלכתו הרשמית לתפקיד התקיימה רק ב-29 במרץ 828, לאחר שלואי אישר את בחירתו של גרגוריוס.

בחג הפסחא בשנת 833 ניסה גרגוריוס להתערב בסכסוך הירושה שבין לואי לבניו, התערבות שהובילה לסכסוכים רבים בין לואי למוסד הכנסייה. סכסוכים אלו החריפו עד אשר כמספר בישופים כמעט יזמו את הדחתו של גרגוריוס, בטענה שמוסד הכנסייה לא אמור להתערב בענייני הממלכה. לבסוף לואי מת בשנת 840 ולאחר מותו פרצה מלחמה בין בניו, מלחמה שפיצלה את האימפריה הקרולינגית לאחר חוזה ורדן. 

בנוסף על סכסוכים אלו, גרגוריוס פעל רבות לפיתוח האדריכלי של רומא.

הוא נפטר ב-25 בינואר 844 והוחלף על ידי סרגיוס השני.

## קישורים חיצוניים

* 

קטגוריה:אפיפיורים במאה ה-9
קטגוריה:ילידי 790
קטגוריה:נפטרים ב-844
טיבאטי

**טיבאטי** (בצרפתית: **Tibati**) היא קומונה הממוקמת באזור אדמאווה, קמרון. זוהי העיר המרכזית של נפת ג'רם.

העיירה מוקפת ביער אקליפטוסים וגובלת עם אגם מבקאו . אגם גדול זה הוא המקור לפרסומה של העיירה עבור דגיה.

## היסטוריה
בשנים 1898–1899, נערך מסע גרמני בשם "מסע טיבאטי" ובראשו עמד אולטוויג פון קמפץ . המסע כלל 12 שוטרים גרמנים וכ-325 חיילים אפריקאים. ב-11 במרץ 1899 הגיעו חברי המסע לטיבאטי, שם נלחמו בתושבי העיירה. בקרב זה נהרגו כ-300 מתושבי טיבאטי. הכוחות הגרמנים שדדו את היישוב ושרפו אותו, לכאורה ללא כוונה.

עד היום קיימים בעיירה שרידים של קולוניאליזם גרמני בבניינים, בחלק מהחדרים בבתי ספר ציבוריים, ובמעונו של ראש האזור הגרמני שממוקם לצד בית החולים של הנפה.

## אוכלוסייה
על פי מפקד האוכלוסין של 2005, התגוררו בקומונה כ-72,081 נפשות, מתוכם 22,869 בעיירה טיבאטי.
האוכלוסייה היא מגוונת למדי וחיים בה קבוצות אתניות רבות. הקבוצות הבולטות ביותר הן ההאוסה והפולה, אולם חיות בה קבוצות נוספות קטנות יותר וביניהן מבום , גבאיה , ווט , טיקאר  ווודאב .

## מבנה אדמיניסטרטיבי של הקומונה
מלבד טיבאטי, הקומונה מכילה את הכפרים הבאים:

## דת
העיירה ממוקמת בשטח מוסלמי היסטורי. יש גם מיסיון קתולי ופרוטסטנטי. נוסף על כך, אנימיזם מסורתי הוא נפוץ למדי.

## קישורים חיצוניים

* טיבאטי , באתר הערים והקומונות של קמרון

## הערות שוליים

קטגוריה:קמרון: ערים
קטגוריה:קמרון: קומונות
יוחנן השמיני (אפיפיור)

**יוחנן השמיני** (בלטינית: **Ioannes VIII**; נפטר ב-16 בדצמבר 882) היה האפיפיור ה-107 משנת 872 ועד למותו בשנת 882.

## ביוגרפיה
נולד ברומא.

הוא הקדיש חלק ניכר מכהונתו למלחמה בסרצנים אשר לחמו בדרום איטליה (ובמיוחד באזור קמפניה). לשם מלחמה זו, ניסה יוחנן לגייס ללא הצלחה את הפרנקים (אשר נשלטו על ידי קרל הקירח) ואת האימפריה הביזנטית, מה שאילץ אותו לבצר את חומות רומא. יוחנן האמין כי הסרצנים הם העונש על "נוצרים רעים" למיניהם. מנהיגים רבים סירבו לכרות ברית עם יוחנן, מתוך חשש שכך יכפה יוחנן את סמכותו באזור. בשנת 876 הצליח יוחנן לגבש ברית בין הערים סלרנו, קפואה, נאפולי ואמאלפי.
יוחנן תמך רבות באחים קירילוס ומתודיוס אשר הפיצו את המיסיון הנוצרי באזורים סלאבים. לאחר שחרורם של האחים ממאסר, יוחנן הרחיב את סמכויותיו הדתיות גם לעבר אזור סרביה, והורה למתודיוס לתרגם את התנ"ך לסרבית וניסה להנגיש את הנצרות גם לעבר קרואטיה.

יוחנן נרצח בשנת 882, ככל הנראה על ידי מישהו מאנשיו. זהו האפיפיור הראשון בתולדות ההיסטוריה שנרצח על ידי אחד מאנשי הכנסייה.

## קישורים חיצוניים

* 
* 

קטגוריה:אפיפיורים איטלקים
קטגוריה:אפיפיורים במאה ה-9
קטגוריה:ילידי 820
קטגוריה:נפטרים ב-882
לוגן סנטורי סנטר 1

**לוגן סנטורי סנטר 1** הוא גורד שחקים אשר נמצא בעיר נאן-נינג שבמחוז גואנגשי שבסין. המגדל מתנשא לגובה של 386 מטרים (1266.4 רגל) וכולל כ-82 קומות. בניית המגדל החלה בשנת 2013 והושלמה בשנת 2018. הוא כולל משרדים ובית מלון.

המגדל כולל כ-32 מעליות.

קטגוריה:הרפובליקה העממית של סין: גורדי שחקים
קטגוריה:גואנגשי
אשר אנשל יונגרייז (מנוחת אשר)

רבי **אשר אנשיל הלוי יונגרייז** (ה'תקס"ו, 1806 - ה' בכסלו ה'תרל"ד, 25 בנובמבר 1873) היה רב, ראש ישיבה ופוסק הלכה מרבני יהדות הונגריה האורתודוקסית. רבה של צ'נגר במשך ארבעים שנה.

## ביוגרפיה
נולד לרב שמואל הלוי יונגרייז רבה של סעטשע  ומחבר הספר "תורת עדות" על ששה סדרי משנה, ולמרים יטל בת הרב אשר אנשיל וינר רבה הראשון של מישקולץ ורבו של מחוז בורשוד כולו. הוא נקרא על שם סבו זה.

היה תלמידו המובהק של רבי יעקב קופל אלטנקונשטט ("קופל חריף") ולמד בישיבתו במשך תשע שנים ברציפות. בנו של רבו, הרב אברהם יחזקאל רייך סיפר כי בתקופה זו נהג לצום בקביעות ממוצאי שבת ועד יום שלישי בערב. נישא לניחא בתו של רבי מאיר אלמאש פופר (אלמאשדר; ה'תקכ"ח-ה'תר"ב) רבן של בוקרשט ומטרסדורף.

את עיקר פרסומו קנה בספרו "מנוחת אשר", ובישיבה שהקים בטשנגר ועמד בראשה, שלמרות מספר הבחורים הלא-גדול שלמד בה (כ-30 בכל זמן נתון) העמידה רבנים רבים ונחשבה לישיבה חשובה בהונגריה.

הוא כיהן כרבה של טשנגר במשך ארבעים שנה, משנת ה'תקצ"ד (1834) שבה נפטר רבה הקודם של טשנגר, הרב יוסף בנימין אסטרייכר, ועד פטירתו בה' בכסלו ה'תרל"ד, 25 בנובמבר 1873.

## משפחתו
רעייתו ניחא הייתה בתו של רבי מאיר אלמאש פופר רבן של בוקרשט ומטרסדורף. ילדיהם:
* הרב אברהם יונגרייז - כיהן אחרי אביו כרבה של טשנגר במשך שלושים שנה (תרל"ד, 1874 - תרס"ד, 1904)
* הרב משה נתן נטע יונגרייז - אב"ד טיסא פירעד, מחבר הספרים מנוחת משה ותורת משה נתן
* הרב שמואל זאב יונגרייז - אב"ד ביהרנאג'באיום.
* פערל חיה - נישאה לרב יעקב שיק רבה של נאדאודוואר ובן הרב דוד שיק אב"ד טאקאי.
** בתם טויבא נישאה לרב אשר אנשל יונגרייז רבן של פאביאנהאזה ופהרגיארמט.
** בתם מרים ייטל נישאה לרב אשר אנשל וייס רבה של נאדיפאלו בטרנסילבניה שנספה בשואת יהודי צפון טרנסילבניה
* מלכה - נישאה (ה'תרכ"א, 1861) לבן דודה, הרב שמואל דוד יונגרייז שכיהן כרבה של פהרגיארמט. בנם היה הרב אשר אנשל יונגרייז מפהרגיארמט.
* צלאווא - נישאה לרב יהושע ברוך רייניץ, "בעל המכתבים", רבה של צ'צ'וביץ (טשעטשאוויץ)

## לקריאה נוספת
* אברהם יונגרייז, **בית אשר - אהל שרה**, נספח לספר מנוחת אשר, מהדורת ניו יורק תשכ"ג

## הערות שוליים

קטגוריה:רבנים הונגרים
קטגוריה:ראשי ישיבה הונגרים
קטגוריה:מחברי ספרי שו"ת
מגדל אלמאס

**מגדל אלמאס **(בערבית: **برج الماس**, "מגדל היהלום") הוא גורד שחקים סופר גבוה בדובאי שבאיחוד האמירויות הערביות.

המגדל כולל כ-68 קומות עיליות ועוד כ-5 קומות תת-קרקעיות ומתנשא לגובה של 360 מטרים. בניית המגדל החלה בתחילת שנת 2005 והסתיימה בשנת 2009 לאחר התקנתם של מספר לוחות חיפוי בראש המגדל. המגדל הגיע לשיא גובהו כבר בשנת 2008, והיה המגדל הגבוה בדובאי, עד שבורג' ח'ליפה עקף אותו בשנת 2009. המגדל משתרע על פני שטח של 160,000 מטרים רבועים וכולל כ-35 מעליות. נכון לשנת 2025, הוא הבניין ה-8 בגובהו בדובאי, ה-9 בגובהו באיחוד האמירויות הערביות, ה-12 בגובהו במזרח התיכון וה-74 בגובהו בעולם.

## בנייה
מגדל אלמאס ממוקם על אי מלאכותי במרכזו של אגם ובצמוד למרינה של דובאי. המגדל תוכנן על ידי חברת אטקינס, ונבנה על ידי התאגיד היפני טאיסיי.

## קישורים חיצוניים

* מגדל אלמאס באתר המועצה לבניינים גבוהים וסביבת מחיה עירונית (CTBUH)

אלמאס
ולטר ורצכה

**ולטר וילהלם יוליוס וַרצֶכָה** (בגרמנית: **Walter Wilhelm Julius Warzecha**; 23 במאי 1891 – 3 באוגוסט 1956) היה אדמירל גרמני במלחמת העולם השנייה.

## ביוגרפיה
ורצכה נולד ב-23 במאי 1891 בעיר שוִויבּוּס שבמזרח הקיסרות הגרמנית (כיום שווייבודז'ין, בפולין), בן למשפחה שמוצאה משלזיה (מכאן שם משפחתו הסלאבי). אביו, מקס ורצכה, היה ראש עיריית נוירופין (Neuruppin). ב-1909 הוא התגייס לצי הקיסרי הגרמני, ושרת על הסיירת הכבדה ויקטוריה לואיזה . באפריל 1910 הוא הועלה לדרגת פהנריך צור זה. ב-1911 הועבר לדרדנוט "נסאו", ובספטמבר 1912 הועלה לדרגת לויטננט צור זה, וב-2 במאי 1915 לדרגת אובר-לויטננט. באוגוסט 1916 הועבר מ"נסאו" לכוח הצוללות. עד סוף מלחמת העולם הראשונה הוא הספיק לפקד על הצוללות "UC-71", "UC-1" ו-"UB-148". הוא שיקע תשע ספינות בהיקף כולל של 22,612 טון (GRT), ופגע בעשר נוספות בסך כולל של 55,808 טון.

בעקבות סיום המלחמה ופיזורו של הצי הקיסרי, הצטרף ורצכה לרייכסמרינה, ושרת בתפקידי מטה. הוא הקים משפחה והתגורר בווילהלמסהאפן ולאחר מכן בקיל. ב-1920 הועלה לדרגת קפיטן-לויטננט, ב-1928 לדרגת קורבטנקפיטן, וב-1933 לדרגת פריגטנקפיטן. ב-1934 הוא מונה למפקד בסיס הצי הים הבלטי בקיל, ובין אוקטובר 1937 לאוקטובר 1938 שימש כמפקד אוניית המערכה זוטא "אדמירל גרף שפה". ב-1 בנובמבר 1938 קודם לדרגת קונטר-אדמירל, והועבר לסגל ה-OKM (הפיקוד העליון של הקריגסמרינה) בברלין. בין נובמבר 1939 לאפריל 1944 שימש כראש המטה הכללי של חיל הים (Chef des Allgemeinen Marinehauptamtes), ב-1 בינואר 1941 הועלה לדרגת ויצה-אדמירל, ב-1 במרץ 1944 לדרגת גנרל-אדמירל. בעקבות תום מלחמת העולם השנייה והתאבדותו של הנס-גאורג פון פרידבורג, קיבל ורצכה מבעלות הברית את התואר "מפקד הקריגסמרינה", ופיקח על פירוקו של הקריגסמרינה עד 22 ביולי 1945. לאחר מכן נלקח כשבוי מלחמה עד 1947, ומאז התגורר בהמבורג עד מותו ב-3 באוגוסט 1956, בגיל 65.

## קישורים חיצוניים

* ולטר ורצכה 
* ולטר ורצכה 
* 

## הערות שוליים

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אדמירלים בקריגסמרינה
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1891
קטגוריה:גרמנים שנפטרו ב-1956
שרשיר הכף

[ממוזער|שרשיר ב[דרום אפריקה]]
**שרשיר הכף** (שם מדעי: *Anas capensis*) הוא מין של ברווז מצוי הנפוץ בביצות באפריקה מדרום למדבר סהרה. הוא אינו דוגר בישראל, אך נצפה בארץ 3 פעמים.

שרשיר הכף הוא אחד העופות שהסכם השימור על עופות המים האפריקאים-אירואסיים הנודדים תקף לגביו.

## תיאור המין
אורך גופו כ-35 ס"מ ומשקלו כ-316–502 גרם. תוחלת החיים הממוצעת של המין היא 20–30 שנים. צבע נוצות גופו בהיר ואפור, עם גב חום יותר ומקור ורוד בהיר עם בסיס שחור (לעופות הצעירים יותר חסר הצבע הוורוד). נוצות הספקולום שלו הן ירוקות ושחורות עם מסגרת לבנה. הנקבות קטנות יותר מהזכרים, מעט בהירות יותר ועם פחות נקודות. הנקבה מטילה בכל פעם כ-7–8 ביצים ותקופת הדגירה היא כ-25–26 ימים. הגוזל מתחיל להצמיח נוצות בשבוע השישי.

## תפוצה ואזורי מחיה
מין זה אינו נודד, למרות זאת הוא נע לעיתים קרובות מרחקים גדולים עם שינויים במפלס המים (בדרך כלל בגלל גשמים). הוא מצוי באפריקה הדרומית, ודוגר במדינות: אנגולה, בוטסואנה, צ'אד, הרפובליקה הדמוקרטית של קונגו, אתיופיה, קניה, מוזמביק, נמיביה, ניז'ר, ניגריה, דרום אפריקה, סודאן, טנזניה, זמביה, זימבבואה.

מצוי בדרך כלל ליד מקורות מים רדודים וביצות במרחבים פתוחים, לגונות ושפכי נהרות.

למרות תפוצתו הרחבה של מין זה, בדרך כלל הוא מפוזר בלהקות קטנות בהן 3–7 פריטים, או בזוגות. לעיתים נדירות תועדו להקות גדולות של המין בעיקר בעונת נשירת הנוצות, כאשר חלק מהלהקות מגיעות לגודל של עד כ-2,000 פריטים.

## תזונה
מין זה ניזון מצמחי מים ויצורים קטנים (חסרי חוליות, סרטנאים, פלנקטון ודו-חיים) אותם הוא משיג על ידי טבילת ראשו במים.

## התנהגות
מין זה הוא שקט לרוב, מלבד בעת תצוגות חיזור. לזכר ישנה שריקת חיזור דקה, ולנקבה קריאת חיזור חלשה יותר של "קוואק". בשעת החיזור הזכרים שוחים במהירות במעגלים בזמן שהם שומטים את כנפיהם ומראים את נוצות הספקולום הנאות שלהם. בני הזוג הם מונוגמיים והגנתיים מאוד על גוזליהם.

את הקן מקים הזוג מתחת לצמחייה וקרוב למים. תקופת הרבייה של המין היא במשך כל השנה, אך נרשם שיא בתקופת החורף והאביב המוקדם (יוני–נובמבר).

שרשיר הכף הוא אחד ממיני הברווזים המצויים היחידים המסוגלים לצלול. הוא מסוגל לשחות מתחת למים כאשר כנפיו סגורות כמו ברווז צולל. בדרך כלל, הברווזים המסוגלים לצלול מהברווזים המצויים צוללים עם כנפיים פתוחות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:ברווזים מצויים
קטגוריה:ארץ ישראל: אווזאים
קטגוריה:נמיביה: עופות
קטגוריה:דרום אפריקה: עופות
מרכז הסחר העולמי אבו דאבי

**מרכז הסחר העולמי אבו דאבי** (בערבית: **المركز التجاري العالمي أبو ظبي**) הוא קומפלקס של שלושה גורדי שחקים באבו דאבי, איחוד האמירויות הערביות. בניית המגדלים תוכננה להסתיים בשנת 2010, אך בגלל המשבר הכלכלי העולמי, היא הסתיימה רק בשנת 2014, וחייב את ביטול בניית מגדל המלון. נכון לשנת 2025, מרכז הסחר כולל שני גורדי שחקים: מגדל מגורים, מגדל משרדים ושני קניונים.

## מגדל מוחמד בן ראשיד
**מגדל מוחמד בן ראשיד** הוא גורד שחקים סופר גבוה באבו דאבי והמגדל בעל מספר הקומות הרב ביותר בעיר. המגדל, שמשמש למגורים, מתנשא לגובה של 382 מטרים (1,253 רגל) וכולל 88 קומות עליונות ו-5 קומות תת-קרקעיות. המגדל צמוד למגדל האמון (Trust Tower) המשמש למשרדים ולמגדל המלון (Hoter Tower), שניהם מהמגדלים הגבוהים ביותר בעיר. בניית המגדל החלה בשנת 2008. במגדל ישנן 13 מעליות. נכון לשנת 2025, הוא הבניין הגבוה ביותר באבו דאבי, החמישי בגובהו באיחוד האמירויות הערביות, השמיני בגובהו במזרח התיכון וה-57 בגובהו בעולם.

## מגדל האמון
מגדל המשרדים, אשר ידוע בכינוי מגדל האמון (Trust Tower), מתנשא לגובה של 278 מטרים (912 רגל) וכולל 60 קומות. בנייתו הושלמו ברבעון השני של שנת 2012 והוא נפתח לציבור כשנה לאחר מכן, בשנת 2013. מגדל האמון מחובר למלון דרך קניון גדול והשוק, שניהם מופעלים על ידי מרכז הסחר העולמי.

## מגדל המלון
מגדל המלון הוא המגדל הקטן ביותר מבן השלושה, גובהו הוא 65 מטרים (213 רגל) והוא כולל 16 קומות של חדרי מלון תחת המותג קורטיארד מריוט. נכון לשנת 2025, הבניין טרם נבנה.

## בתרבות
* מרכז הסחר העולמי אבו דאבי מופיע בסדרת הטלוויזיה הדוקומנטרית "" המשודרת בערוץ דיסקברי וב. הפרק "השוק המרכזי של אבו דאבי" שודר ב-17 ביוני 2010 כחלק מעונה 8.

## קישורים חיצוניים

* 
* מרכז הסחר העולמי אבו דאבי - באתר CTBUH
* מרכז הסחר העולמי אבו דאבי באתר משרד האדריכלים פוסטר אנד פרטנרס
* מגדל מוחמד בן ראשיד באתר SkyscraperPage
* מגדל מוחמד בן ראשיד באתר Structurae
* מגדל מוחמד בן ראשיד באתר מוזיאון גורדי השחקים 
קטגוריה:אבו דאבי: גורדי שחקים
Girls (שיר של ג'ניפר לופז)

"**Girls**" (בעברית: "**בנות**") הוא סינגל שיווקי שהוקלט על ידי הזמרת האמריקאית ג'ניפר לופז, מתוך אלבומה השמיני, . השיר יצא לאור ב-27 בינואר 2014, כסינגל השיווקי הראשון מן גרסת הטרגט של האלבום. מן גרסת הדלוקס של האלבום יצא הסינגל השיווקי השני, "Same Girl". בסך הכל יצאו מן האלבום שני סינגלים שיווקיים, ושלושה סינגלים רשמיים.

לסינגל יצאו שתי גרסאות, האחת בשיתוף הראפר האמריקאי טייגה, שאורכה כ-4:40 דקות, והשנייה בגרסת סולו שאורכה קצר מהקודמת, 3:58 דקות. הגרסה השנייה מהווה כגרסה הרשמית של הסינגל.

## רקע וכתיבה
השיר הוא בין היחידים באלבום שבו לקחה לופז חלק בכתיבה. את השיר כתבו במכלול דיז'ון מקפרנקלין, ג'ניפר לופז, ואסיה בראיינט, והוא הופק על ידי דיג'יי מאסטרד, קורי רוני, טרבור, ובראיינט.

בראיון שערכה לופז עם מגזין הבילבורד, היא הסבה את תשומת לבה על השיר, ועל האלבום כולו.

## ביקורות והופעות
באתר המוזיקה *[[:en:Rap-Up|Rap-Up]]* זכה השיר לסיקור מקיף, כאשר יצא. עם השיר הופיעה לופז במשך כל סיבוב ההופעות שלה, "Jennifer Lopez: All I Have". בנוסף, הופיעה לופז עם השיר ב-"Dubai World Cup" באותה שנה שבו הוא יצא.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירי טייגה
קטגוריה:שירים באנגלית
קטגוריה:שירים שנכתבו על ידי ג'ניפר לופז
קטגוריה:שירי היפ הופ אמריקאיים
על-משפחה (טקסונומיה)

**על־משפחה** (באנגלית: **superfamily**) הוא מונח בביולוגיה המתאר קבוצה הטקסונומיות הנמצאת בהיררכיה של מיון עולם הטבע מעל רמת המשפחה.

## סיומות לטיניות
שמות מדעיים של טקסונים בעל-משפחה ב מסתיימים בסיומת  acea- לצמחים ואצות, oidea- לפטריות ו-oidea- בבעלי חיים.

## דוגמאות
*דמויי ראשתן (Physeteroidea)
*דולפינים (Delphinoidea)
*מוסטלואידה (Musteloidea)
*הרפסטואידה (Herpestoidea)
*תוכיים (Psittacoidea)
*צפרדעים (Ranoidea)
*אילניתאים (Hyloidea)
*חסרי לשון (Pipoidea)

*
.se

230px|שמאל|ממוזער|לוגו הסיומת

**se.** היא סיומת האינטרנט הלאומית של שמות המתחם (domain name) של אתרי אינטרנט הרשומים בשוודיה, הסיומת הושקה בשנת 1986. שמות המתחם והסיומות מנוהלות על ידי קרן האינטרנט השוודית "Internetstiftelsen i Sverige". הקרן מנוהלת על בסיס אמנת יסוד וחוקים.

## מערכת הרישום לפני 2003
לפני אפריל 2003, חוקי ההרשמה תחת הסיומת se. היו נוקשים במידה רבה. רק חברות, עמותות ורשויות בסדר גודל ארצי יכלו לרשום אתר תחת סיומת זו, מוצרים בודדים של חברות לא היו זכאים לשמות דומיין נפרדים בסיומות אינטרנט משניות אפילו אם היו עם סמל סימן מסחרי רשום. מספר חברות יצרו חברות בת בשם של המוצר על מנת לעקוף את החוק ולהגן על הסימן המסחרי. אנשים אינדיבידואלים יכלו לרשום שם תחום אחד בלבד תחת הסיומת המשנית **pp.se.** (הסיומת pp כקיצור ל"private person" – איש פרטי). ארגונים ללא כוונות רווח נרשמים תחת שם תחום של מחוזות בשוודיה. חוקים אלו נוצרו בשנת 1996, לפני כן ההרשמה הייתה אף יותר נוקשה ומגבילה מאחר שאנשים פרטיים או מועדוני ספורט לא יכלו להירשם כלל.

## מערכת הרישום אחרי 2003
עם החוקים החדשים, כל ישות או אדם יכלו לרשום שמות תחום ללא הגבלת כמות. החל מאוקטובר 2003, קרן האינטרנט השוודית מאמצת את טכנולוגיית IDN , המאפשרת להשתמש באותיות לטיניות, יווניות, עבריות, סיניות קיריליות ועוד בשמות התחום. טכנולוגיה זו מאפשרת לרשום שמות תחום עם אותיות מהשפה השוודית כגון: å, ä, ö, ü ו-é. ב-6 בספטמבר 2007, הפכו לזמינות 250 אותיות שונות משפות המיעוטים בשוודיה: פינית, מיאנקלית, סאמי, רומאני ויידיש. גם שנים לאחר אישור טכנולוגיית IDN, אתרים רבים מעדיפים לא להשתמש באותיות שוודיות, אחת הסיבות לכך היא שהדפדפן מהצד של המשתמש חייב תמיכה מיוחדת. גם ב-2017, אתרים מעדיפים לא להשתמש באותיות שוודיות, דוגמה לכך היא האתר של מחוז סקונה (Skåne) אשר כתובתו נכתבת ללא אותיות שוודיות (skane.se).

### סיומות אינטרנט משניות

## ראו גם
* סיומת אינטרנט
* שם תחום

## קישורים חיצוניים

* 
* 

## הערות שוליים

קטגוריה:שוודיה: טלקומוניקציה
פולמון מאיליון

**פולמון מאיליון** או **פולמון מאתונה** (ביוונית: **Πολέμων ὁ Ἀθηναῖος**; פרח במאה ה-2 לפנה"ס) היה פילוסוף מהאסכולה הסטואית וגאוגרף.

פולמון היה בנו של אווגטס (Euegetes). בהיותו אזרח אתונה, הוא היה ידוע ביותר בשמו זה, אם כי יכול להיות שנולד באיליון (אפירוס) , בסאמוס או בסיקיון והיה ידוע גם בשם **פולמון פריגטס** (Periegetes).

הוא היה בן זמנם של אריסטופאנס מביזנטיון ותלמי החמישי וחסידו של הפילוסוף הסטואי פאנייטיוס . הוא ערך מסעות נרחבים ברחבי יוון כדי לאסוף חומרים לחיבוריו הגאוגרפיים וכתב על המקומות בהם ביקר. במסעותיו שם את לבו במיוחד אל הכתובות על גבי מנחות ועמודים, וכך השיג את כינויו "סטלוקופאס" (Stelokopas).

במסעותיו, אסף פולמון את המכתמים שראה על גבי המצבות והמנחות לחיבור "על הכתובות שניתן למצוא בערים" (Περὶ τω̂ν κατὰ πόλεις ἐπιγραμμάτων). בנוסף על כך, נזכרים חיבורים נוספים שלו, על המנחות והמצבות באקרופוליס באתונה, בספרטה, בדלפי ובמקומות אחרים, שללא ספק הכילו עותקים של מכתמים רבים מאוד. אף אחד מהחיבורים הללו לא שרד, אולם סופרים רבים מאוחרים יותר ציטטו מהם. ייתכן וחיבוריו היו מקור עיקרי לאנתולוגיה היוונית של מלאגרוס מגדרה. גם אתנאיוס וסופרים אחרים ציטטו רבות מחיבוריו. הם היו בעיקר תיאורים של חלקים שונים של יוון; חלקם על ציורים שנשמרו במקומות שונים, וכמה מהם מעוררי מחלוקת, ובהם אחד נגד ארטוסתנס.

אוסביוס מקיסריה מצטט דרך יוליוס אפריקנוס מתוך הספר הראשון של ה"היסטוריה יוונית" של פולמון, בו כתב ש"בזמן שלטון אפיס  בנו של פורונאוס , חלק מהצבא המצרי גורש ממצרים והתיישב בארץ הנקראת סוריה-פלשתינה", ומציין שברור כי מדובר באנשים שיצאו ממצרים עם משה. קטע זה קשור למסורות שמצאו את דרכן לספרות היוונית כבר בשלב מוקדם, שעסקו בהגירה מיתולוגית ממצרים שיצקה את הבסיס לאוכלוסייה של ארץ יהודה (הגרסה המצרית-יוונית ליציאת מצרים).

## לקריאה נוספת
* מנחם שטרן - M. Stern, **Greek and Latin Authors on Jews and Judaism**, Jerusalem, 1976, Vol. I, XVI. Polemo of Ilium, pp. 102–103.

## הערות שוליים

קטגוריה:יוון העתיקה: גאוגרפים
קטגוריה:יוון העתיקה: ספרות והיסטוריוגרפיה
קטגוריה:יוונים הלניסטיים
קטגוריה:פילוסופים יוונים
קטגוריה:מחברים כותבי יוונית
קטגוריה:אישים שחיו במאה ה-2 לפנה"ס
קטגוריה:סטואיזם
אלפרד זאלווכטר

**אלפרד זאלווכטר** (בגרמנית: **Alfred Saalwächter**; 10 בינואר 1883 – 6 בדצמבר 1945) היה אדמירל גרמני במלחמת העולם השנייה.

## ביוגרפיה
זאלווכטר נולד ב-10 בינואר 1883 בעיר נויזלץ על האודר שהשתייכה אז לקיסרות הגרמנית. כיום שם העיר נובה סול והיא נמצאת בתחומי פולין המודרנית. ב-1901 הוא התגייס לצי הקיסרי הגרמני ואת הכשרתו הבסיסית קיבל על האניות "מולטקה" ו"הרטה". ב-29 בספטמבר 1904 הוא הועלה לדרגת לויטננט צור זי (אנ'). עד 1906 שרת ביחידות קומנדו ימית, וב-10 במרץ של אותה שנה הועלה לדרגת אובר-לויטננט. עד 1908 שרת כאיש טורפדו על ה"גנייזנאו". ב-1910 הועבר לשרת ב"הנובר", ולאחר מכן ב"וסטפאליה" כשלישו של האדמירל הוגו פון פוהל. ב-10 באפריל 1911 הועלה לדרגת קפיטן-לויטננט, וסופח למשרד האדמירליות בברלין. ב-1912 קיבל את התואר אביר "מסדר העיט האדום". הוא נותר בתפקיד זה עד 1915 כאשר בתפקידו האחרון עמד בראש מדור במחלקת המבצעים. לאחר מכן הועבר ל"פרידריך הגדול" - ספינת הדגל של צי הים הפתוח. בפברואר 1916 הועבר לכוח הצוללות, ולאחר שסיים את לימודיו בבית הספר לצוללות, פיקד על ה"U-25" ,"U-46" ו-"U-94".

עם סיום המלחמה ופיזורו של הצי הקיסרי, הצטרף זאלווכטר לרייכסמרינה, וב-1920 הועלה לדרגת קורבטנקפיטן, ושרת במחלקת כוח האדם של הצי. ב-24 בספטמבר 1926 הוא קיבל את הפיקוד על הסיירת הקלה "אמזונה". לאחר שנה קודם לדרגת פריגטנקפיטן וקיבל פיקוד על אניית הקרב "שלזיה". ב-2 באוקטובר 1933 מונה למפקח על ההדרכה של קציני הצי. ב-1 באפריל 1935 הוא הועלה לדרגת ויצה-אדמירל, וב-1 ביוני 1937 לדרגת אדמירל. ב-28 באוקטובר 1938 הוא מונה למפקד בסיס הצי הים הצפוני בווילהלמסהאפן - אחת העמדות הבכירות בקריגסמרינה באותה תקופה.

עם פרוץ מלחמת העולם השנייה בספטמבר 1939 קיבל זאלווכטר את הפיקוד על יחידות הקומנדו הימיות במערב (Marine-Gruppenkommando West), וב-1 בינואר 1940 הועלה לדרגת גנרל-אדמירל. יחד עם רולף קרלס, היה זאלווכטר המפקד הטקטי של מבצע וסריבונג - הפלישה לנורווגיה. החל מקיץ 1940 הוא הוביל את פעילות השטח של הצי הגרמני בצפון האוקיינוס האטלנטי ובתעלה האנגלית. כוחות הצי שתחת פיקודו תמכו בכוחות הלופטוואפה במהלך הקרב על בריטניה. כמו כן הוא פיקד על מבצע קרברוס. ב-20 בספטמבר 1942 הוא הוחלף בתפקיד בידי תאודור קראנק. הוא פרש משירות ב-30 בנובמבר של אותה שנה. ב-21 ביוני 1945 הוא נכלא בידי כוחות הכיבוש של הצבא האדום, ונידון למוות על פשעי מלחמה בידי בית דין צבאי סובייטי. הוא הוצא להורג בידי כיתת יורים במוסקבה ב-6 בדצמבר של אותה שנה. ב-1994, בעקבות התפרקות ברית המועצות, טוהר שמו רשמית בידי בית המשפט הרוסי.

## קישורים חיצוניים

* אלפרד זאלווכטר באתר lexikon-der-wehrmacht 
* אלפרד זאלווכטר באתר uboat.net 
* אלפרד זאלווכטר 

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אדמירלים בקריגסמרינה
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1883
קטגוריה:גרמנים שנפטרו ב-1945
עאטף אבו בילאל

**עאטף אבו בילאל** (בערבית: **عاطف ابو بلال**; נולד ב-2 במאי 1984) הוא כדורגלן ישראלי המשחק בעמד הקשר במרכז שבאב בלאטה. אבו בילאל הוא ממוצא בדואי, ומחזיק גם באזרחות פלסטינית. שיחק לשעבר בסגל נבחרת פלסטין.

## קריירת מועדונים
אבו בילאל נולד בכפר הבדואי שגב שלום, ישראל, למשפחה ערבית-מוסלמית. התחיל את הקריירה שלו במחלקת הנוער של הפועל באר שבע ובגיל 20 הצטרף להפועל משוש שגב שלום. בקיץ  הושאל למכבי באר שבע מהליגה הארצית, אך בדצמבר חזר לשגב שלום.

בקיץ  חתם במכבי עירוני נתיבות מליגה א' בה שיחק שנתיים. בשנת  חתם בבני אילת, אך שוחרר מהקבוצה אחרי זמן קצר וחתם בשבאב א-דאהרייה מליגת העל הפלסטינית עמה לקח אליפות בעונתו השנייה במועדון. בקיץ  חתם בשבאב אל-ח'ליל.

בדצמבר  חזר לכדורגל הישראלי כאשר חתם בהפועל רהט מליגה ב'. ב-7 בפברואר 2014 הבקיע רביעייה בניצחון 1-5 נגד הפועל בת ים.

בקיץ  חתם במכבי שגב שלום מליגה ג'. ב-18 באוקטובר 2014 ערך את הופעת הבכורה שלו בקבוצה בניצחון 0-1 נגד הפועל תל שבע, בו גם כבש את שער הבכורה שלו בקבוצה. בתום המשחק, תל שבע התלוננה להתאחדות לכדורגל שאבו בילאל עדיין רשום בליגה הפלסטינית במקביל לרישומו כשחקן שגב שלום. ב-22 בדצמבר 2014 אבו בילאל הורחק ל-99 שנים מהכדורגל על ידי בית הדין של ההתאחדות. כחודש וחצי אחרי ההחלטה בית הדין ביטל את החלטתו כיוון שמאוחר יותר נודע כי ההתאחדות הפלסטינית סירבה לחתום על טופס שחרור בינלאומי ופתרה את אבו בילאל מכל אשמה. בסיום העונה העפיל עם שגב שלום לליגה ב'.

בינואר  חתם במ.ס. באר שבע עד לסיום העונה. בקיץ  אבו בילאל חתם בצעירי רהט.

ב-31 באוגוסט 2017 חתם בבית"ר נורדיה ירושלים מליגה א'.

בינואר  חתם בצעירי רהט מליגה ב'. אחרי ששיחק בה רק משחק אחד, חזר לליגה א' כאשר חתם במ.ס. דימונה.

ב-12 בנובמבר 2019 חתם בעירוני כסייפה, אך שוחרר אליה רק כעבור כחודש.

בקיץ , חזר לליגה הפלסטינית וחתם באלופה דאז, מרכז שבאב בלאטה.

## נבחרת פלסטין
לאחר שהרשים במדי שבאב א-דאהרייה, אבו בילאל קיבל הצעה לשחק בנבחרת פלסטין. ב-4 ביוני 2010 אבו בילאל ערך את הופעת הבכורה שלו בנבחרת בתיקו 1-1 נגד . ב-1 במרץ 2011 הבקיע את שער הבכורה שלו בנבחרת בניצחון 1-2 נגד .

עקב חזרתו לכדורגל המועדונים הישראלי בדצמבר 2013, אבו בילאל לא-זומן שוב לנבחרת הפלסטינית.

## חיים אישיים
ב-5 בנובמבר 2018 אבו בילאל נידון ל-8 חודשי מאסר, עקב נהיגה ללא-רישיון.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים פלסטינים
קטגוריה:קשרי כדורגל ישראלים
קטגוריה:קשרי כדורגל פלסטינים
קטגוריה:שגב שלום: אישים
קטגוריה:כדורגלני מכבי באר שבע
קטגוריה:כדורגלני שבאב א-דאהרייה
קטגוריה:כדורגלני שבאב אל-ח'ליל
קטגוריה:כדורגלני בית"ר נורדיה ירושלים
קטגוריה:כדורגלני מועדון ספורט דימונה
קטגוריה:כדורגלני נבחרת פלסטין
קטגוריה:כדורגלנים ערבים ישראלים
קטגוריה:בדואים ישראלים
קטגוריה:מורשעים בעבירות תנועה בישראל
קטגוריה:מוסלמים
קטגוריה:כדורגלנים ישראלים בליגת העל הפלסטינית
קטגוריה:ישראלים שנולדו ב-1984
קטגוריה:פלסטינים שנולדו ב-1984
יום אחרון

"**יום אחרון**" הוא שיר שנכתב על ידי המשורר אברהם שלונסקי, נדפס לראשונה בעיתון הארץ ב-28 באפריל 1939 והופיע בספר שיריו "על מלאת" ב-1947. השיר הולחן על ידי מאיר אריאל ושלום חנוך. השניים, בני קיבוץ משמרות, התבקשו להכין שיר למופע בקיבוץ לרגל חג סוכות, והחלו להלחין את השיר בדוחק של זמן תוך שהם מלחינים 'שורה שורה' (שורה אריאל, שורה חנוך, וכן הלאה).

השיר בוצע במהלך השנים על ידי מספר אמנים. הוא הוקלט לראשונה ב-1967 על ידי חנוך, מנחם זילברמן ואלי מגן. לאחר מכן הקליט אותו אריק איינשטיין פעמיים ושתיהן בעיבודו של שם טוב לוי: לראשונה בעיבוד תזמורתי שלא הופץ ב-1973 ובשנייה בביצוע המוכר והמזוהה ביותר מתוך האלבום "שירים" שיצא לאור ב-1975. נורית גלרון הקליטה  ב-1979 גרסה משלה שהופיעה באלבומה "נורית גלרון בהופעה חיה".

## פרשנות

מילות השיר קשות לפירוש ומכילות דימויים תנ"כיים, דימויים חקלאיים, ודימויים מן הבריאה והטבע (סהר, שמש, שדה). השיר נע לאורכו בין תקווה לייאוש (תפרחת ושלכת), כך למשל מתוארת יונת המבול שיוצאת להביא את הבשורה המיוחלת. כמו כן מתואר תהליך חקלאי של ברירת היבולים והזרעים מהמוץ (מה להבר שדי ומה לזרות), אשר בהתאמה יכול להתפרש כבחירות שאדם עושה בחייו, בין טוב לרע, בין התפל לעיקר וכן הלאה.

בין שלל הפרשנויות שהוצעו לשיר נטען שהשיר עוסק באבל על אובדן של מישהו, שיר פרידה של אדם מהחיים, על אהבה שנגמרה או על יכולת יצירה שכבתה.

## קישורים חיצוניים
* יום אחרון באתר ״שירה עובדת״ של התנועה הקיבוצית
* חגית הלפרין, יום אחרון, באתר אברהם שלונסקי
* לדף השיר באתר הספרייה הלאומית
* 
* 
* 

## הערות שוליים

קטגוריה:שירי 1939
קטגוריה:שירי 1967
קטגוריה:שירי אריק איינשטיין
קטגוריה:שירים בעברית
קטגוריה:שירים שהולחנו על ידי מאיר אריאל
קטגוריה:שירים שהולחנו על ידי שלום חנוך
אגמי ורמיליון

**אגמי ורמיליון** (באנגלית: **Vermilion Lakes**) הם שרשרת של שלושה אגמים (סדרה של אגמים מחוברים על ידי נהר) הממוקמים ממערב לעיר באנף, ובסמוך אליה, בפרובינציית אלברטה שבקנדה, בהרי הרוקי הקנדיים, בשטח הפארק הלאומי באנף.
שלושת האגמים נוצרו בעמק הנהר בואו, לרגלי הר נורקווי.
האגמים ממוקמים בין הכביש המהיר הטראנס קנדי לבין מסילת הרכבת הקנדית פסיפית.

## היסטוריה

האתר נחקר על ידי דריל פדג'י (Daryl Fedje) מרשות הפארקים של קנדה. באתר התגלו ממצאים ארכאולוגיים המראים התיישבות אנושית סביב לאגמים שראשיתה לפני כ־10,800 שנים. פדג'י מצא באתר שרידים של התיישבות וכלים העשויים אובסידיאן.

## תיירות
האגמים, הסמוכים מאוד לעיירה באנף, מהווים אתר תיירות פופולרי ביותר, הכולל שייט בקיאקים, צפייה בחיות בר, ומסלולי הליכה ורכיבה מסביב לאגמים.

## קישורים חיצוניים

* אגמי ורמיליון, באתר רשות הפארקים של קנדה
* תמונות מאגמי ורמיליון, ותיאור פעילות תיירותית באזור האגמים
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הפארק הלאומי באנף
ורמיליון
הר אוליב

**הר אוליב** (באנגלית: **Mount Olive**) הוא הר ברכס ההרים הרי ואפוטיק, בשדה הקרח ואפטה בהרי הרוקי הקנדיים, על הגבול בין הפארק הלאומי באנף בפרובינציית אלברטה והפארק הלאומי יוהו בפרובינציית קולומביה הבריטית בקנדה. גובהו של ההר 3,126 מטרים. ההר ממוקם על קו פרשת המים של אמריקה, בסמוך לפסגת סנט. ניקולס, ומעבר בלפור.

## היסטוריה
### מקור השם

שם ההר ניתן על ידי הייץ'. בי. דיק'סון (H.B. Dixon) בשנת 1897, והוא נקרא על שם אשתו של דיקסון, אוליב (Olive).

### הטיפוס על ההר
מ. קרופלי (M. Cropley), ג'י. אי. גאמבס (G.A. Gambs), אנ. אל. גודריץ' (N.L. Goodrich), והמדריך לורנס גראסי (Lawrence Grassi), היו הראשונים שטיפסו לפסגת ההר, בשנת 1927.

## לקריאה נוספת

• Dave Birrell, **[https://books.google.co.il/books?id=OaB-yf_MJXMC&pg=PA51&lpg=PA51&dq=%22St.+Nicholas+Peak%22&source=bl&ots=zN_y5Y5Hdq&sig=ACfU3U1RMnxy1BbbpnX6dOOHril0rfnjjw&hl=en&sa=X&ved=2ahUKEwiMoML10oHoAhXQzqQKHeZ8Auo4FBDoATAGegQICRAB#v=onepage&q=%22St.%20Nicholas%20Peak%22&f=false 50 Roadside Panoramas in the Canadian Rockies]**, P 51

## קישורים חיצוניים

* הר אוליב באתר "אנציקלופדיית ההרים הקנדית"
* הר אוליב באתר PeakFinder
* מידע למטפסים על ההר באתר explor8ion
* מסלול ההליכה מהר אוליב להר סנט ניקולס
* 

## הערות שוליים

אוליב
אוליב
אוליב
אוליב